Diari Oficial de la Generalitat Valenciana


Sumari del DOGV 8974, del 14-12-2020 (2020/10810)

RESOLUCIÓ de 30 de novembre de 2020, de la rectora de la Universitat Jaume I, per la qual es fa pública l'oferta d'ocupació pública de personal d'administració i serveis de la Universitat Jaume I per a l'any 2020.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10565


Data del document
:   30-11-2020

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 30 de novembre de 2020, de la rectora de la Universitat Jaume I, per la qual es fa pública l'oferta d'ocupació pública de personal d'administració i serveis de la Universitat Jaume I per a l'any 2020. [2020/10555]  
Per Acord del Consell de Govern de 26 de novembre de 2020, s'ha aprovat l'oferta d'ocupació pública de personal d'administració i serveis de la Universitat Jaume I de Castelló per a l'any 2020.  
En conseqüència, aquest Rectorat, en exercici de les competències atribuïdes per la legislació vigent, en relació amb els articles 2.2 e) i 75 de la Llei orgànica 6/2001, de 21 de desembre, d'universitats, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el Text refós de la Llei de l'Estatut bàsic de l'empleat públic, i en l'article 46 de la Llei 10/2010, de 9 de juliol, d'ordenació i gestió de la funció pública valenciana, resol:  
  
Primer  
Fer públic l'Acord del Consell de Govern d'aquesta Universitat de 26 de novembre de 2020, pel qual s'aprova l'oferta d'ocupació pública del personal d'administració i serveis de la Universitat Jaume I de Castelló per a l'any 2020.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la publicació, o bé directament interposar recurs contenciós administratiu davant el Jutjat Contenciós Administratiu de Castelló, dins del termini de dos mesos comptadors des de l'endemà de la publicació.  
  
Tot això sense perjudici de qualsevol altre recurs o acció que es considere procedent.  
  
Castelló de la Plana, 30 de novembre de 2020. La rectora de la Universitat Jaume I de Castelló: Eva Alcón Soler.  
  
  
Oferta d'ocupació pública de personal d'administració i serveis de la Universitat Jaume I de Castelló per a l'any 2020  
  
L'article 36.2.g de la Llei 10/2019, de 27 de desembre, de Pressupostos de la Generalitat per a l'exercici 2020, preveu una taxa de reposició d'efectius del cent per cent per a les places de personal d'administració i serveis de les universitats públiques de la Generalitat i centres universitaris dependents, en els termes i condicions establits en la legislació bàsica en matèria d'oferta pública d'ocupació.  
Així mateix, l'article 19.Un.7 de la Llei 6/2018, de 3 de juliol, de Pressupostos Generals de l'Estat per a l'any 2018, prorrogats de manera automàtica d'acord amb l'article 134.4 de la Constitució, estableix el procediment de càlcul de les taxes de reposició d'efectius, a l'efecte d'aplicar el percentatge màxim en cada cas, no computant les places que es convoquen per a la seua provisió mitjançant processos de promoció interna i les corresponents al personal declarat indefinit no fix mitjançant sentència judicial.  
Per això, de conformitat amb el que es disposa article 70 del Reial decret legislatiu 5/2015, de 30 d'octubre, pel qual s'aprova el Text refós de la Llei de l'Estatut bàsic de l'empleat públic, l'article 46 de la Llei 10/2010, de 9 de juliol, d'ordenació i gestió de la funció pública valenciana, i amb l'informe favorable de la Mesa Negociadora, en la seua reunió de data 20 de novembre de 2020, el Consell de Govern de la Universitat Jaume I, en ús de les competències atribuïdes per l'article 45 dels seus Estatuts aprovats per Decret 116/2010, de 27 d'agost, del Consell, i modificats per Decret 67/2013, de 7 de juny, del Consell, acorda:  
  
Aprovar l'oferta d'ocupació pública de personal d'administració i serveis de la Universitat Jaume I per a l'any 2020, en els següents termes:  
  
Primer. Contingut de l'oferta d'ocupació  
1. L'oferta d'ocupació pública de personal d'administració i serveis de la Universitat Jaume I per a l'any 2020 inclou catorze (14) places de nou ingrés pel torn lliure, resultat de l'aplicació del percentatge de taxa del cent per cent de reposició d'efectius corresponent a l'any 2019, amb el detall que figura en l'annex I.  
2. Igualment, s'inclou una (1) plaça, pel procediment de promoció interna, en l'escala que es detalla en l'annex II.  
  
Segon. Criteris generals d'aplicació en els processos selectius  
1. Les places incloses en l'annex II que resulten desertes després de la finalització dels procediments de promoció interna, en cap cas es podran acumular a les de nou ingrés pel torn lliure.  
2. Els processos selectius de promoció interna es convocaran mitjançant convocatòries independents a les ordinàries de nou ingrés pel torn lliure.  
3. En les bases de les convocatòries derivades d'aquesta oferta d'ocupació es tindrà en compte que, si a causa d'una situació degudament acreditada d'embaràs de risc o de part alguna de les aspirants no poguera completar el procés selectiu o realitzar algun exercici d'aquest, la seua situació quedarà condicionada a la finalització del procés i a la superació de les fases que havien quedat ajornades. La realització d'aquestes proves no podrà comportar una demora que menyscabe el dret de la resta de les persones aspirants a una resolució del procés ajustada a temps raonables, la qual cosa haurà de ser valorada pel tribunal. En tot cas, la realització de les citades proves tindrà lloc abans de la publicació de la llista d'aspirants que han superat el procés selectiu.  
  
4. La composició dels òrgans de selecció s'atindrà al que s'estableix en l'article 60 del Text refós de la Llei de l'Estatut bàsic de l'empleat públic i es garantirà la paritat entre dones i homes.  
  
5. La informació relacionada amb els processos selectius, de manera que les persones participants en aquests puguen seguir el seu desenvolupament mitjançant les comunicacions i informacions, es publicaran en el Tauler d'Anuncis Oficial de la Universitat Jaume I (TAO-UJI).  
  
  
Tercer. Desenvolupament de l'oferta  
1. L'aprovació i publicació d'aquesta oferta d'ocupació pública comporta l'obligació de convocar els corresponents processos selectius per a la cobertura de les places relacionades.  
2. Aquestes convocatòries hauran de realitzar-se en el termini de tres anys establit en l'article 70.1 del Text refós de la Llei de l'Estatut bàsic de l'empleat públic per a l'execució de les ofertes d'ocupació pública.  
  
3. De conformitat amb el que es preveu en l'article 19. Un. 3, lletra I) de la Llei 6/2018, de 3 de juliol, de Pressupostos Generals de l'Estat per a l'any 2018, la convocatòria de les places que conté aquesta oferta d'ocupació pública queda condicionada a l'autorització de la Generalitat València.  
  
Quart. Processos específics de promoció interna  
En previsió del que s'estableix en l'article 119 de la llei 10/2010, es convocaran processos específics de promoció interna per al personal funcionari que siga titular, amb destinació definitiva, de llocs de treball classificats per a ser proveïts indistintament per dues escales del mateix itinerari professional de grups de titulació successius i pertanga al grup inferior. En cas de superar els processos, s'adscriurà al personal aspirant amb caràcter definitiu als llocs de treball que exercien.  
  
  
Cinqué. Mesures per a promoure la igualtat de gènere  
Les convocatòries hauran d'incloure com a criteri de desempat, abans del sorteig o primera lletra del cognom, la resolució en favor de la dona en el cas que aquest sexe estiguera infrarepresentat dins del col·lectiu de persones que formen part del cos o escala objecte de la convocatòria.  
  
Sisé. Publicació  
El present acord tindrà efectes a partir de la publicació en el Diari Oficial de la Generalitat Valenciana.  
  
Castelló de la Plana, 26 de novembre de 2020  
  
  
  
ANNEX I  
Oferta d'ocupació pública de l'any 2020 de personal d'administració i serveis de nou ingrés per taxa de reposició  
  
GRUP / SUBGRUP Places  
Grup A, subgrup A1  
Escala superior de gestió de la investigació 1  
Escala superior de planificació, anàlisi i avaluació 1  
Grup A, subgrup A2  
Escala mitjana de gestió de projectes europeus 1  
Escala mitjana d'administració 1  
Grup B  
Escala tècnica de laboratoris (simulació clínica) 1  
Grup C, subgrup C1  
Escala tècnica bàsica de laboratoris (Laboratori de Comunicació) 1  
Escala tècnica bàsica de laboratoris (Departament de Traducció i Comunicació) 1  
Escala tècnica bàsica comunicació i publicacions 1  
Escala tècnica bàsica d'arquitectura 1  
Escala tècnica bàsica de gestió d'instal·lacions 1  
Escala administrativa 4  
Total de places de nou ingrés per torn lliure 14  
  
  
  
  
ANNEX II  
Oferta d'ocupació pública de l'any 2020 de personal d'administració i serveis per promoció interna  
  
Grup A, subgrup A2  
Escala mitjana de laboratoris (Laboratori de Comunicació) 1